Со членот 1 од Предлог на законот се уредува дека за управните постапки за издавање на лиценца за овластен ревизор, лиценца за работа на друштво за ревизија и лиценца за работа на овластен ревизор-трговец, освен одредбите од Законот за ревизија ќе се применуваат и одредбите од Законот за општата управна постапка.

Со членот 2 од листата на меѓународно признати сертификати или уверенија за активно познавање на англискиoт јазик што треба да ги поседуваат претседателот и членовите на Советот за унапредување и надзор на ревизијата.

Со членот 3 се презицира дека судската постапка против решението за одземање на лиценца за овластен ревизор, лиценца за работа на друштво за ревизија и лиценца за работа на овластен ревизор-трговец донесено од страна на Советот ќе се поведе пред управниот суд во рок од 30 дена од приемот на решението.

Со членот 4 се уредува надлежност на Советот во постапката за издавање лиценца за овластен ревизор по службена должност од Институтот на овластени ревизори на Република Македонија да го прибави уверението за ревизор. Рокот за прибавување на документот од страна на Советот, односно издавање на документот од страна на Институтот е три дена. Исто така, се дефинира дека видот на постапката која ќе може да се поведе против решението за издавање на лиценца за овластен ревизор, и се утврдува рокот за поведување на постапката.

Со членовите 5 и 6 се уредува кои докази во постапката за издавање на лиценца за работа на друштво за ревизија односно овластен ревизор-трговец поединец, Советот ќе ги прибавува по службена должност од Институтот и други јавни органи односно ќе ги обезбеди од сопствената евиденција, а кои ќе има обврска да ги прибави подносителот на барањето за лиценца. Исто така, се уредува рок од три дена за прибавување, односно доставување на документите. Исто така, се прецизира постапката и рокот во кој ќе се поведе постапката против решението на Советот во постапката за издавање на лиценца за работа.

Со членот 7 се предлага бришење на осумнаесет ставови од членот 27 од Законот кој се однесуваат на молчење на администрација, поради воведувањето на прекршочни одредби за лицата кои се овластени да постапуваат во управната постапка.

Со членот 8 се прецизира постапката и рокот во кој ќе се поведе постапката против решението кое Советот го донело во постапката за одземање на лиценца поради непосетување на обуки за континуирано професионално усовршување.

Со членот 9 се додава нов член 44-ѓ со кој се воведува прекршочна санкција глоба и се утврдува висоната на глобите за овластените службени лица кои во постапката за издавање на лиценца за овластен ревизор, лиценца за работа на друштво за ревизија и лиценца за работа на овластен ревизор-трговец не ги почитуваат роковите за прибавување и доставување на документи по службена должност, односно рокот за издавање на соодветната лиценца.

Со членот 10 се утврдува надлежност на судот да води прекршочна постапка и да изрекува прекршочни санкции за прекршоците од членот 9.

Со членот 11 се уредува начинот на завршување на започнатите управни постапки кои започнале пред стапување на сила на Предлог на законот.

Со членот 12 се утврдува рокот во кој ќе треба да донесат подзаконските акти..

Со членот 13 се уредува дека дел од одредбите ќе започнат да се применуваат со примената на Законот за општата управна постапка.

Со членот 14 се уредува влегувањето во сила на предложените одредби од законот.